ҚР Президенті шетелдік ғылыми ұйымдардың басшыларымен кездесті
DATE: 19:34, 30 Қыркүйек 2022 | GMT +5
TITLE: ҚР Президенті шетелдік ғылыми ұйымдардың басшыларымен кездесті
URL: https://kaz.inform.kz/news/kr-prezidenti-sheteldik-gylymi-uyymdardyn-basshylarymen-kezdesti_a3985506/
META: DATE: 19:34, 30 Қыркүйек 2022 | GMT +5
TOTAL WORDS: 103
AUTHOR(S):
TEXT: Мемлекет басшысы Chioda Technol Corp компаниясының президенті Атару Иноуимен, лауэланжевен институтының жетекші ғылыми қызметкері Валерий Несвижевскиймен және Біріккен ядролық зерттеулер институтының директоры Григорий Трубниковпен кездесу өткізді. Кездесуде Қазақстанның ядролық ғылым саласын дамыту перспективалары талқыланды. Шетелдік ғылыми ұйымдардың басшылары қазақстан тарабымен тығыз ынтымақтастық орнатуға қызығушылық танытты. Президент еліміздің атом энергиясын тек қана бейбіт мақсатта пайдалануды жақтайтынын айтты. Оның айтуынша, Қазақстан табиғи уран өндіруден әлемде бірінші орында тұр және ядролық отын түрлерін өзі өндіреді. Елімізде ядролық саланы ғылыми-техникалық тұрғыда қолдай алатын ғылыми мекемелер мен инфрақұрылым бар. Әңгімелесу барысында олар Қазақстанда атом энергетикасын дамыту, заманауи ядролық технологияларды пайдалану, отандық білікті кадрларды даярлау мәселелері жөнінде пікір алмасты
